laion/Wikipedia-Exotic huggingface dataset:
סורת א-רחמן

סורת א-רחמן (בערבית: سورة الرحمن) היא הפרק ה-55 בקוראן, והיא מכילה 78 פסוקים, 352 מילים ו-1647 אותיות. הסורה בולטת בין השאר בעקבות האמירה "לאיזה מחסדי ריבונכם תתכחשו?" שחוזרת על עצמה 30 פעמים בסורה. שמה של הסורה נגזר מהפסוק הראשון שלה, אשר מכיל מילה אחת בלבד, והיא "הרחמן". מבחינה פואטית, ניתן לחלק את א-רחמן לשלושה חלקים: פסוקים 1–30 מעמיקים בדבר התופעות הטבעיות שנבראו לכאורה על ידי אללה, ועל כל החסד שהוא לכאורה העניק ומעניק לשוכני כל העולמות. פסוקים 31 - 45 מתארים את פסק הדין הסופי ואת העונש הנורא שיוטל על הרשעים. פסוקים 46–78, מפרטים את התענוגות הממתינים לצדיקים בגן עדן. אחד הנושאים העיקריים של הסורה הוא נושא הכרת התודה. לאורך כל פסוקיה, הסורה מזכירה לבני האדם את החסדים שהם קיבלו לכאורה מאללה. אומנם הרעיון שהכרת התודה של האדם כלפי אללה אינה עולה בקנה אחד עם רחמים עצומים של אללה הוא נושא מרכזי, חוזר ונשנה בקוראן, ובמיוחד בסורות שקדמו לסורה הזאת, בסורת א-רחמן הופך הנושא לעיקרי. הוא נושא פואטי חשוב לנושא זה. פסוקים 1–4 מזכירים לאדם שאללה הוא זה שלכאורה נתן לו את היכולת לתקשר (עם בני אדם אחרים וכו'), ואף העניק לו את הקוראן כמקור להדרכה. פסוקים 5–30 מזכירים לאדם שלל ברכות וחסדים שהוא קיבל לכאורה מאללה, ומוצגים אותות וסימנים שלכאורה האדם יכול למצוא בעולם הטבע. פסוקים 5–6 מדגישים כי כל המערכות של היקום פועלות כביכול תחת ריבונותו של אללה, ושכל דבר בארץ ובשמים כפוף לכאורה לפקודה שלו בלבד. בפסוקים 10–25, מלבד אזכור הפלאים והחסדים הנובעים לכאורה מכוחו של אללה, נעשו אזכורים לאותם דברים בעולם שמהם בני האדם מפיקים תועלת. תכונה חשובה בסורה הזאת היא שזאת הסורה היחידה בקוראן שבה מלבד האנשים, גם השדים זוכים להתייחסות ישירה. למרות שבמקורות נוספים בקוראן יש התייחסות אל השדים, ואזכורים לכך שהם, בדומה לבני האדם, בעלי בחירה חופשית, ואפשרות להאמין או לא להאמין, בסורה הזאת מובהר באופן חד משמעי שהמסר של הקוראן הוא לא רק לבני האדם, אלא מיועד גם לשדים. אומנם בפסוקים הראשונים הסורה פונה רק לבני האדם, מפסוק 13 ואילך, הסורה פונה לבני האדם ולשדים גם יחד. עבדאללה אבן מסעוד אמר שהוא שמע את מוחמד אומר שלכל דבר יש קישוט, ושהקישוט של הקוראן הוא סורת א-רחמן. סורת א-רחמן היא אחת הסורות אשר נחשבות מאוד בתרבות האסלאמית. באיראן, עומדת סורה זו במרכז מסורות חברתיות רבות, ואף נאמרת בטקסי האבלות ילה על הנפטר. מדיה וקבצים בנושא סורת א-רחמן בוויקישיתוף האזנה לסורה בערבית TheLastDialogue, Surah Ar Rahman Summary, The Last Dialogue, ‏2019-03-07 (באנגלית) ipfs biographical sketch of A.R. rahman in about 100 -150 words - Brainly.in, brainly.in (באנגלית) Surah Al-Rehman "Fabi-Ayyi Ala-i Rabbikuma Tukaththiban" and Bismillah – IslamicHandicrafts.com, www.islamichandicrafts.com Surah al-Rahman, Chapter 55, Verses 1 - 32, Al-Islam.org, ‏2014-01-24 (באנגלית) Chapter Introductions To The Quran - Page 6 - CSS Forums, www.cssforum.com.pk 55;Sura Ar-Rahman, InfopediaPk - All Facts in One Site! (באנגלית) Transliteration of Surah Ar-Rahman in Roman Script with English and Arabic, www.quran411.com Efficacy of Surah Al-Rehman in Managing Depression in Muslim Women | Rafia Rafique | Request PDF, ResearchGate (באנגלית) Sura al-Rahman, WikiShia (באנגלית)
דארסי קארדן

דארסי בת' קארדן (באנגלית: D'Arcy Beth Carden; נולדה ב-4 בינואר 1980) היא שחקנית וקומיקאית אמריקאית. ידועה בעיקר בשל תפקידה כג'נט בסדרת הקומדיה "המקום הטוב" ברשת NBC, ומתפקידה כנטלי גריר בסדרה "בארי" ברשת HBO. קארדן נולדה בשם דארסי בת' ארוקן, נולדה בדנוויל(אנ'), קליפורניה. אביה, דניס ארוקן היה שחקן בתיאטרון הקהילתי המקומי וייסד את מגזין המוזיקה "BAM". יש לה שתי אחיות, מירנדה ולני, ואח אחד, וויל. ב-1998 סיימה את לימודיה בתיכון עמק סן רמון וקיבלה תואר ראשון באמנויות התיאטרון מאוניברסיטת דרום אורגון. לאחר שסיימה את לימודיה בקולג', עברה לניו יורק סיטי. בתחילת הקריירה שלה קארדן אף הייתה בייביסיטר עבור השחקן ביל היידר. לקארדן היה תפקיד חוזר בסדרה "ברוד סיטי" של קומדי סנטרל. קארדן גם השתתפה בתפקידי אורח בסדרות "איימי שומר"(אנ') ו"האקסית המטורפת". לקארדן היה תפקיד קטן בסרט "אנשים אחרים"(אנ'). בין השנים 2016 ל-2020 היא כיכבה בקומדיה שיצר מייקל שור "המקום הטוב", בתפקיד ג'נט. לקארדן יש גם תפקיד משני כנטלי גריר בקומדיה הדרמטית של HBO "בארי", שמשודרת מ-2018. בשנת 2019 השתתפה בתפקיד משני בסרטים "כשהשלג יורד" ו"פצצה". בשנת 2022, קארדן משחקת את גרטה גיל בסדרה "ליגה משלהן" המבוססת על הסרט בעל אותו השם מ-1995. באותה שנה, היא גם גילמה את הארייט בסרט "חתונה אש!". קארדן נישאה למפיק ג'ייסון קארדן ביולי 2010. הם גרים בלוס אנג'לס. מדיה וקבצים בנושא דארסי קארדן בוויקישיתוף דארסי קארדן, ברשת החברתית אקס (טוויטר) דארסי קארדן, ברשת החברתית אינסטגרם דארסי קארדן, במסד הנתונים הקולנועיים IMDb (באנגלית) דארסי קארדן, באתר "אידיבי", מאגר הידע העברי לקולנוע ישראלי ועולמי דארסי קארדן, באתר Metacritic (באנגלית) דארסי קארדן, באתר MusicBrainz (באנגלית)
אליפות ישראל באתלטיקה 2019

אליפות ישראל ה-83 באתלטיקה נערכה בין התאריכים 24 – 25 ביולי 2019 באצטדיון הדר יוסף. חנה קנייזבה-מיננקו (מכבי חיפה כרמל), זכתה בשתי מדליות זהב, בקפיצה לרוחק ובקפיצה משולשת אמרי פרסיאדו (מכבי תל אביב), זכה בשתי מדליות זהב, בריצת 100 מטר ובריצת 200 מטר דוד טאייצ'או (מכבי תל אביב), זכה בשתי מדליות זהב, בריצת 800 מטר ובריצת 1500 מטר מאור סגד (אתלטי הנגב), זכה בשתי מדליות זהב, בריצת 110 מטר משוכות ובריצת 400 מטר משוכות תום יעקובוב (מכבי חיפה כרמל), זכה בשתי מדליות זהב, בקפיצה לרוחק ובקפיצה משולשת דיאנה ויסמן (מכבי השגים ראשון לציון), קבעה בריצת 100 מטר שיא ישראלי חדש של 11.27 שניות. מידע נוסף על התחרות באתר איגוד האתלטיקה בישראל לוח הזמנים של התחרות
אלמר ריפלי

אלמר ריפלי (באנגלית: Elmer Ripley; ‏21 ביולי 1891 - 29 באפריל 1982) היה מאמן כדורסל אמריקאי, שאימן בין היתר את נבחרת ישראל. בשנת 1973, הוצג ריפלי בהיכל התהילה של הכדורסל. ריפלי נולד בסטטן איילנד, ניו יורק. למד באוניברסיטת בראון. אחרי שסיים את האוניברסיטה עבר ריפלי לשחק כדורסל בליגות שונות בארצות הברית. ריפלי נבחר לאחד מעשרת הכדורסלנים המצטיינים לשנים 1909 - 1926. אחרי שפרש ממשחק, עבר ריפלי לעבוד כמאמן במספר אוניברסיטאות אמריקאיות וכן סייר בעולם ולימד את ענף הכדורסל. ריפלי ערך את הופעת הבכורה המקצועית שלו בתור מאמן נבחרת הכדורסל במכללת וגנר (אנ') בשנת 1922, ולאחר מכן עבר לתפקיד מאמן הנבחרת באוניברסיטת ג'ורג'טאון בשנת 1927. בקבוצה זו הוא ניצח 12 מתוך 13 משחקיו הראשונים. ריפלי אימן בג'ורג'טאון מספר קדנציות, כאשר בין לבין אימן באוניברסיטת ייל, באוניברסיטת קולומביה ובאוניברסיטת נוטרדאם. בשנת 1949 עבר ריפלי לאמן את הארלם גלובטרוטרס במשך 3 שנים. בשנת 1953 יצא לסיבוב עולמי וערך קורסים מיוחדים לכוחות הצבא האמריקאי. בינואר 1956 מונה למאמן נבחרת ישראל בכדורסל, מתוך מטרה כי יאמן את הנבחרת באולימפיאדת מלבורן. ריפלי הגיע לישראל במסגרת הסכם לחילופי מומחים בין ישראל לארצות הברית, כאשר כל הוצאותיו בחודשים הראשונים מומנו על ידי ארצות הברית. בסופו של דבר, השתתפות הנבחרת בוטלה באולימפיאדה עקב מלחמת סיני. בנובמבר 1956 עזב ריפלי את תפקידו וחזר לארצות הברית. בשנת 1957 סייע לאימוני נבחרת ישראל. לאחר מכן, אימן ריפלי את נבחרת קנדה בכדורסל במוקדמות אולימפיאדת רומא, אך הנבחרת לא הצליחה להעפיל לטורניר. בשנת 1973 הוצג ריפלי בהיכל התהילה של הכדורסל. ב-29 באפריל 1982 הלך ריפלי לעולמו. פרופיל, באתר היכל התהילה של הכדורסל ריפלי נפד לשנה מגלובטרוטרס כדי לאמן שחקני כדורסל בישראל, מעריב, 29 בינואר 1956 ריפליי מאמן הכדורסל ישהה בארץ 12 חדשים, למרחב, 27 בינואר 1956 יצא א' ריפלי - מאמן נבחרת ישראל, הארץ, 9 בנובמבר 1956 תפריט גדוש לכדורסלני ישראל בארצות הברית דבר, 10 בפברואר 1957
מחוז רנדסבורג-אקרנפרדה

מחוז רנדסבורג-אקרנפרדה (בגרמנית: Kreis Rendsburg-Eckernförde, בדנית: Rendsborg-Egernførde amt) הוא המחוז בעל השטח הגדול ביותר במדינת שלזוויג-הולשטיין שבגרמניה. מחוז רנדסבורג-אקרנפרדה גובל במערב במחוז דיתמארשן (אנ'), בצפון במחוז שלזוויג-פלנסבורג (אנ'), בצפון-מזרח בחופי הים הבלטי, ממזרח בשטחי העיר קיל, במחוז פלן ובעיר נוימינסטר, ומדרום במחוז זגברג (אנ') ובמחוז שטיינבורג (אנ'). זהו המחוז היחיד שמכיל חלקים יבשתיים הן של שלזוויג והן של הולשטיין (מחוזות אחרים כוללים איים בלבד משלזוויג). חלק גדול מתעלת קיל עובר דרך המחוז. המחוז נוסד באפריל 1970 כחלק מחלוקה מנהלית מחודשת שנערכה בשלזוויג-הולשטיין. הוא מורכב מן המחוזות-לשעבר הבאים: מחוז רנדסבורג (Kreis Rendsburg), מלבד 17 יישובים בדרומו, שסופחו למחוז שטיינבורג, כמו גם יישוב אחד שסופח לשטח העיר נוימינסטר ויישוב אחד שסופח לעיר קיל. מחוז אקרנפרדה (Kreis Eckernförde), מלבד שני יישובים. תשעה יישובים שהשתייכו למחוז פלן. כמו בשלזוויג-הולשטיין בכלליות, במחוז מדוברות מספר שפות. מלבד הגרמנית ה"גבוהה", מדוברת גרמנית תחתית (בשלזוויג מדובר הניב שלזוויגית (אנ') ובהולשטיין הניב ההולשטייני (אנ')), וכן דנית (בעיקר הניב הדרום-שלזוויגי Sydslesvigdansk). מדיה וקבצים בנושא מחוז רנדסבורג-אקרנפרדה בוויקישיתוף אתר האינטרנט הרשמי של מחוז רנדסבורג-אקרנפרדה Statistikamt Nord – Bevölkerung der Gemeinden in Schleswig-Holstein 4. Quartal 2018 (בגרמנית) ערך זה הוא קצרמר בנושא גאוגרפיה של גרמניה. אתם מוזמנים לתרום לוויקיפדיה ולהרחיב אותו.
יותם חנוכי

יותם חנוכי (נולד ב-8 בדצמבר 2000) הוא כדורסלן ישראלי המשחק בעמדת הסמול פורוורד בהפועל חולון מליגת העל בכדורסל. חנוכי גדל בקיבוץ בית השיטה שבגלבוע. הוא החל לשחק כדורסל בגיל שמונה בהפועל גלבוע מעיינות, כל שנותיו במועדון שיחק חנוכי עם שנתונים בוגרים ממנו. ב-22 באוגוסט 2017 עלה חנוכי לבוגרים של הפועל גלבוע גליל וחתם לחמש שנים במועדון. את משחקו הראשון בקבוצה שיחק חנוכי מול מכבי אשדוד באר טוביה בניצחון 77–84 בו שותף חנוכי לדקה. בעונת 2017/2018 שותף חנוכי בחמישה משחקים, בהם שיחק 7 דקות, מסר אסיסט אחד והוריד ריבאונד אחד. עוד בשנת 2017 הוביל חנוכי את נבחרת בית הספר של תיכון "הרב-תחומי עין-חרוד" לזכייה באליפות ליגת העל לתיכונים, לאחר שקבוצתו גברה בגמר על תיכון חדש ת"א של דני אבדיה 86–95 וחנוכי זכה בתואר ה-MVP של הפיינל פור. לאחר סיומה של העונה נפצע חנוכי וחזר לשחק רק בסוף שנת 2019, ב-6 במאי מול הפועל ירושלים, בו הפסידה קבוצתו 87–104 וחנוכי שותף 18 דקות בהן קלע 4 נקודות, מסר 3 אסיסטים והוריד 3 ריבאונדים. מחזור אחרי זה ב-12 במאי קלע חנוכי שיא קריירה של 17 נקודות ב-20 דקות בניצחון 82–91 על הפועל אילת. בעונת 2018/2019 שותף חנוכי בסך הכול בארבעה משחקים, בהן קלע 8.3 נקודות, מסר 2 אסיסטים והוריד 2 ריבאונדים ב-21.3 דקות בממוצע. בעונת 2019/2020 שותף חנוכי ב-14 משחקים, מתוכם פתח בשני משחקים. לאורך העונה קלע 5.1 נקודות והוריד 3.5 ריבאונדים ב-15 דקות בממוצע. את עונת 2020/2021 פתחה גלבוע/גליל בסערה ועלתה למאזן 10-3 בפתיחת העונה. כאשר במשחק החוץ מול הפועל ירושלים בו ניצחה קבוצתו 81-75 יותם היה המצטיין על המגרש ולמרות שלא פתח במשחק קיבל 17 דקות, קלע 5 שלשות מתוך 7 ניסיונות והוריד 4 ריבאונדים. בסך הכל קלע במשחק 19 נקודות ובכך שיפר את שיא הקריירה שלו. בעונת 2020/2021 שותף חנוכי בסך הכול ב-24 משחקים, בהן קלע 5.3 נקודות והוריד 2.7 ריבאונדים ב-15 דקות בממוצע. ב-6 ביולי 2022 חתם בעירוני קריית אתא. במדי הקבוצה העמיד ממוצעים של 8.9 נק' ו-2.8 ריבאונדים ב-20.7 דק'. ב-29 ביוני 2023 חתם בהפועל חולון. ביולי 2019 השתתף חנוכי עם נבחרת ישראל עד גיל 20 באליפות אירופה שהתקיימה בישראל, וזכה עימה באליפות אירופה. במסגרת העתודה לבש חולצה עם המספר 44. יותם חנוכי, ברשת החברתית אינסטגרם פרופיל, באתר eurobasket פרופיל, באתר פיב"א אין קשר לניצן: הכירו את יותם חנוכי, באתר ערוץ הספורט, 22 במאי 2019 אורי דוד, לאחר הארכה: גלבוע/גליל רשמה ניצחון דרמטי מול אשדוד 84:77, באתר עמקניוז, ‏22 באוגוסט 2017 הרב תחומי עמל עמק חרוד אלופת ליגת התיכונים, באתר ONE‏, 13 בדצמבר 2017 אור שקדי‏, ליגת העל: הפועל ירושלים הביסה את גלבוע/גליל 87:104, באתר וואלה, 6 במאי 2019 קצרה וקולעת: 82:91 חשוב לגלבוע/גליל על אילת, באתר ONE‏, 12 במאי 2019 תומר גבעתי, ‏עזב את הקן: יותם חנוכי חתם בעירוני קריית אתא, באתר ONE‏, 6 ביולי 2022 נבחרת העתודה של ישראל ניצחה את ספרד 84:92 וזכתה באליפות אירופה, באתר וואלה, 21 ביולי 2019
קיקי דניאלסון

אן-קריסטין "קיקי" דניאלסון (בשוודית: Ann-Kristin "Kikki" Danielsson; נולדה ב-10 במאי 1952) היא זמרת שוודית. דניאלסון נולדה בסקונה במחוז קרונוברג שבשוודיה. בגיל 5 שרה לראשונה במקהלת בית ספר של יום ראשון. ב-1969 החלה לשיר בלהקת "Nickies", וב-1973 עברה להיות חברה בלהקת "Wizex". היא ייצגה את שוודיה באירוויזיון 1982 כחברה בלהקת צ'יפס, שסיימה במקום השמיני וכזמרת באירוויזיון 1985, בו הייתה שוודיה המדינה המארחת, עם השיר "Bra vibrationer" וסיימה במקום השלישי. בנוסף היא השתתפה מספר פעמים נוספות במלודיפסטיבלן. היא הובילה רבות בטבלאות מצעדי הפזמונים של שוודיה. ב-2001 הופיע במצעד הגאווה של סטוקהולם. מ-2001 ועד 2004 הייתה חברה בהרכב "Kikki, Bettan & Lotta". ב-2012 הופיע בתפקיד עצמה בסרט "Sean Banan inuti Seanfrika". ב-1984 נישאה לגיטריסט קייל רוס. מדיה וקבצים בנושא קיקי דניאלסון בוויקישיתוף אתר האינטרנט הרשמי של קיקי דניאלסון קיקי דניאלסון, ברשת החברתית פייסבוק קיקי דניאלסון, סרטונים בערוץ היוטיוב קיקי דניאלסון, ברשת החברתית Goodreads קיקי דניאלסון, במסד הנתונים הקולנועיים IMDb (באנגלית) קיקי דניאלסון, באתר אפל מיוזיק (באנגלית) קיקי דניאלסון, באתר ספוטיפיי קיקי דניאלסון, באתר סאונדקלאוד (באנגלית) קיקי דניאלסון, באתר Last.fm (באנגלית) קיקי דניאלסון, באתר AllMusic (באנגלית) קיקי דניאלסון, באתר MusicBrainz (באנגלית) קיקי דניאלסון, באתר דיזר קיקי דניאלסון, באתר Discogs (באנגלית) קיקי דניאלסון, באתר Songkick (באנגלית) קיקי דניאלסון, באתר Genius קיקי דניאלסון, באתר SecondHandSongs קיקי דניאלסון, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סופיה ממקלנבורג-גיסטרו

סופיה ממקלנבורג-גיסטרו (בגרמנית: Sophie von Mecklenburg; ‏4 בספטמבר 1557 – 14 באוקטובר 1631) הייתה מלכת דנמרק-נורווגיה, כאשתו של פרדריק השני, מלך דנמרק. סופיה נולדה ב-4 בספטמבר 1557 בוויסמר, לאולריך השלישי, דוכס מקלנבורג ולאליזבת מדנמרק, דוכסית מקלנבורג, בתם של פרדריק הראשון, מלך דנמרק וסופיה מפומרניה. כאביה, היה לה אהבה אדירה לידע, והיא נחשבה לאחת מהאנשים המלומדים ביותר בתקופתה. ב-20 ביולי 1572 התחתנה סופיה עם בן דודה למחצה פרדריק השני, מלך דנמרק, ממנו נולדו לה שמונה ילדים. למרות הפרש השנים ביניהם, היו הנישואים מוצלחים, וסופיה גידלה בעצמה את ילדיה. בשל הרגליו הנלוזים של בעלה, שלחה סופיה את שלושת ילדיה הגדולים שיתגוררו אצל הוריה. סופיה המשיכה להתעניין במדע, ואף הזמינה אליה את האסטרונום טיכו ברהה. בשנת 1589 היא חיתנה את בתה אן, נסיכת דנמרק עם ג'יימס השישי, מלך סקוטלנד, למרות התנגדות המועצה לנישואין. בשנת 1588 מת בעלה, ובנה כריסטיאן הרביעי, מלך דנמרק עלה לשלטון במקומו, ללא שסופיה תמונה לחברה במועצת העוצרות, אם כי בשנת 1590 היא מונתה לעוצרת בשמו בשלזוויג-הולשטיין. בשנת 1594 התנגשה סופיה עם הממשלה, ובשל כך הוגלתה לניקפינג, שם בילתה את זמנה בחקר הכימיה והאסטרונומיה. סופיה עסקה בסחר בקנה מידה גדול ובהלוואות כספים, ואף הלוותה לבנה כספים לצורך מימון מלחמותיו. בשנת 1603 היא הסתכסכה עם דודה על ירושה, אולם בשנת 1610 הסתיים הסכסוך לאחר מותו של דודה ללא יורשים. ב-14 באוקטובר 1631 מתה סופיה בביתה, ובעת מותה הייתה לאחת הנשים העשירות ביותר בצפון אירופה. ב-20 ביולי 1572 התחתנה סופיה עם פרדריק השני, מלך דנמרק, ממנו נולדו לה שמונה ילדים: אליזבת מדנמרק, דוכסית בראונשווייג (1573–1626), התחתנה עם היינריך יוליוס, דוכס בראונשווייג-לינבורג. אן, נסיכת דנמרק (1574–1619), התחתנה עם ג'יימס הראשון, מלך אנגליה. כריסטיאן הרביעי, מלך דנמרק (1577–1648). אולריק, נסיך דנמרק (1578–1624), הבישוף האחרון של שלזוויג והנסיך-בישוף של שוורין. הנס אוגוסט, נסיך דנמרק (1579), מת בינקותו. אוגוסטה, נסיכת דנמרק (1580–1639), התחתנה עם יוהאן אדולף, דוכס הולשטיין-גוטורפ. הדוויג, נסיכת דנמרק (1581–1641), התחתנה עם כריסטיאן השני, הנסיך הבוחר מסקסוניה. הנס, נסיך שלזוויג-הולשטיין (1583–1602). מדיה וקבצים בנושא סופיה ממקלנבורג-גיסטרו בוויקישיתוף סופיה ממקלנבורג-גיסטרו, באתר "Find a Grave" (באנגלית)
Full House (סדרת רשת)

Full House היא סדרת רשת ישראלית המשודרת ב-YouTube וכן בערוץ HOT Real וב-VOD של הוט. הסדרה עוקבת אחר חייהם של חמישה צעירים וצעירות הגרים בווילה בקיסריה. נכון לספטמבר 2020 צברה הסדרה כ-45.4 מיליון צפיות ויש לה 247 אלף מנויים. בתחילת חודש מרץ 2019 נכנסו שלושה כוכבי רשת: אביב ראובן, עידן טלמור ומאור גמליאל, לווילה מפוארת בקיסריה, שבה יתגוררו למשך שנה. בהמשך, הצטרפה אליהם שירה בר, שנבחרה על ידי הקהל, ודניאלה דואק. במסגרת הסדרה עולים פרקים מדי יום באורך של כרבע שעה. הפרקים מצולמים כוולוגים, שהם בלוגים המבוססים על וידאו. במסגרת הפרקים מבוצעים אתגרים, מתיחות ואטרקציות. ביום העצמאות 2019, נערכה במסגרת הסדרה מסיבה עם כוכבי רשת שהוגדרה בתקשורת כ"מסיבה המדוברת והנצפית ביותר בתולדות המדינה". ביוני 2019 הוציאו חברי הסדרה שיר מחאה על הטרדות מיניות. נכון לספטמבר 2020 צברה הסדרה כ-45.4 מיליון צפיות ו-247 אלף מנויים בערוץ היוטיוב; באינסטגרם יש לה 58.9 אלף עוקבים. כמו כן הסדרה משודרת בערוץ HOT Real וב-VOD של חברת HOT. Full House, ברשת החברתית אינסטגרם Full House, סרטונים בערוץ היוטיוב משה אבוטבול, פול האוס: חבורת הוולוגרים החדשה ביוטיוב, פרוגי, 5 במרץ 2019 מערכת ישראל בידור, על וילת "FULL-HOUSE" כבר שמעתם?, אתר ישראל בידור דודי טל, מה אתם יודעים על כוכבי הרשת שכבשו את לב הילדים?, השקמה ראשון לציון, 13 באפריל 2019 Full House ב-YouTube רז ישראלי, מסיבת שני מיליון עוקבים בקיסריה, ישראל היום, 6 במאי 2019 מאור גמליאל & פול האוס - חייבת לצעוק ביוטיוב
עומר גולדשטיין

עומר גולדשטיין (נולד ב-13 באוגוסט 1996) הוא רוכב אופניים מקצועי ישראלי שרכב בקבוצת Israel Start-Up Nation. גולדשטיין הוא אלוף ישראל במרוץ הכביש ב-2020 ובמרוץ נגד השעון בשנים 2018, 2021 ו-2022 בשנת 2017 הצטרף לקבוצה החובבנית הספרדית אמפו-גויריקו טי.בי. והישג השיא שלו בקבוצה היה הניצחון בממוריאל אסטאניז אלגויבאר (צר'), מרוץ חד יומי ספרדי, אך לא מרוץ מקצועי אלא חובבני. בשנת 2018, גולדשטיין הצטרף לקבוצה הישראלית Israel Cycling Academy, והשתתף במרוצים חשובים כמו הטור של האלפים (אנ'), מילאנו–טורינו, ג'ירו די לומברדיה, ועוד. הוא סיים 10 בדירוג הצעירים של הטור של סלובניה(אנ'). באותה שנה השתתף גם באליפויות אירופה עד גיל 23 בנגד שעון ובכביש, בנגד שעון סיים במקום ה-38 ובכביש סיים במקום ה-47. הוא זכה בתואר אלוף ישראל בנגד שעון, לאחר שהקדים את אהרון חיטמן ב-12 שניות. באליפות ישראל בכביש, הגיע במקום השלישי, כאשר במירוץ רכב כפועל עבור אחיו רועי, שגם ניצח את המירוץ. את עונת 2018 סיים גולדשטיין עם מקום 14 (זמן מנצח) במרוץ החד יומי גראן - פימונטה, במרוץ עצמו ניצח סוני קולברלי האיטלקי. את 2019 גולדשטיין פתח בוואלטה סאן חואן(אנ') וסיים 43 כללי. הוא לא שמר על תוארו כאלוף ישראל בנגד השעון, לאחר שבשל לוח מרוצים צפוף נאלץ לוותר על המירוץ. באליפות ישראל בכביש, סיים במקום ה-2, 2:10 אחרי המנצח גיא שגיב. מדיה וקבצים בנושא עומר גולדשטיין בוויקישיתוף עומר גולדשטיין, ברשת החברתית אינסטגרם עומר גולדשטיין, באתר Cycling Archives עומר גולדשטיין באתר ProCyclingStats רועי, עומר ועידו חולמים על טור דה פראנס, באתר ynet, 29 בספטמבר 2015 ראיון עם עומר גולדשטיין באתר BikePanel איתמר קציר, ריאיון עם עומר גולדשטיין ערב הטור דה פראנס, באתר הארץ, 20 ביוני 2021 https://www.procyclingstats.com/race/tour-of-slovenia/2018/youth https://www.procyclingstats.com/race/european-championships-itt-u23/2018 https://www.procyclingstats.com/race/european-championships/2018 https://www.procyclingstats.com/race/nc-israel-itt/2018 https://www.procyclingstats.com/race/nc-israel/2018 https://www.procyclingstats.com/race/vuelta-ciclista-a-la-provincia-de-san-juan/2019/gc https://www.procyclingstats.com/race/nc-israel/2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פאוץ' (שיר)

"פאוץ'" הוא סינגל שהוקלט על ידי הזמרת הישראלית נועה קירל. השיר יצא לאור ב-22 ביולי 2019, כסינגל שלא מתוך אלבום, על ידי חברת התקליטים הישראלית רוברטו מיוזיק. השיר נכתב והולחן על ידי רון ביטון, איתי שמעוני, ג'ורדי, דורון מדלי ונועה קירל והופק על ידי ג'ורדי. השיר משלב את סגנון טראפ ומזרחית. בריאיון לערוץ היוטיוב של גלגלצ היוצרים הסבירו על תהליך היצירה והמשמעויות בשיר וציינו שבפתיח סומפלה מנגינת כינורות מהשיר “Aramam” של הזמר הטורקי איברהים טטליסס. בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-5 מיליון השמעות. הווידאו קליפ המלא שיצא עבור השיר, בוים על ידי נמרוד פלד, והועלה לערוץ היוטיוב של נועה קירל בשידור חי ב-22 ביולי 2019, בסמוך לצאתו כסינגל. בקליפ ניתן לראות את קירל, כשהיא רוקדת עם רקדני ליווי לצלילי השיר. נותנת החסות לקליפ היא חברת ההלבשה פילה. בפחות מיממה, הצליח הקליפ לצבור למעלה מ-300 אלף צפיות. נכון לדצמבר 2022, מונה הצפיות של הקליפ עומד על למעלה מ-39 מיליון צפיות והוא הקליפ הנצפה ביותר של קירל בפלטפורמה. מבקרת המוזיקה של אתר mako, מיטל שבח, הכתירה את השיר ואת הקליפ הנלווה אליו כ"ניצחון הענק של נועה קירל", כאשר היא מזהה אותו כשיאו של תהליך עלייתה של הזמרת הצעירה לפסגת הפופ הישראלי. בלוגר המוזיקה יוסי חרסונסקי, לעומתה, כותב כי השיר הוא "התמסחרות בכל מובן המילה". במסגרת מופע Play פסטיגל ביצעה קירל את השיר בסוף כל מופע. קירל הופיעה עם השיר בגמר הכוכב הבא לאירוויזיון 2020. ההופעה הייתה חיה, אך קירל הופיעה עם פלייבק וביצעה ליפ סינק. קירל הופיעה עם השיר בטקס הדלקת המשואות ה'תש"ף, יחד עם השירים "אהבה בסוף הקיץ", "טיקיטאס" ו-"מאושרים". ביצעה את השיר גם במופע Sky High פסטיגל בשנת 2021 במחרוזת משיריה והיה לנאמבר הפותח במופע שלה בפארק הירקון באוגוסט 2022. סרטון השיר "פאוץ'" באתר יוטיוב רון ביטון, איתי שמעוני, ירדן פלג, דורון מדלי, נועה קירל פאוץ', יוסי חרסונסקי, באתר יוסמיוסיק, ‏יולי 2019 נועה קירל - הערוץ הרשמי (2019-07-21), נועה קירל - פאוץ' (Prod. By Jordi), נבדק ב-2019-07-23 איך עשו את פאוץ', נבדק ב-2020-01-14 קירל או טטליסס?, באתר הכותל הישראלי, ‏29 ביולי 2019 'פאוץ, נבדק ב-2019-07-22 נועה קירל - הערוץ הרשמי (2019-07-21), נועה קירל - פאוץ' (Prod. By Jordi), נבדק ב-2019-07-22 מיטל שבח, ‏הניצחון הענק של נועה קירל, באתר ‏מאקו‏, 24 ביולי 2019 פאוץ', באתר יוסמיוסיק, ‏2019-07-29 נועה קירל – "פאוץ'" - mako, נבדק ב-2020-05-15 הווירוס של טקס הדלקת המשואות, באתר ישראל היום רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
מסע (שיר)

מסע הוא סינגל שהוקלט על ידי הזמר-יוצר הישראלי אליעד. השיר יצא לאור ב-11 ביוני 2019, כסינגל שלא מתוך אלבום, על ידי חברת התקליטים NMC. ב-26 בספטמבר 2019 זכה השיר בתואר "שיר השנה" במצעד הפזמונים העברי השנתי של גלגלצ לשנת תשע"ט. השיר נכתב והולחן על ידי אליעד נחום וצליל קליפי והופק על ידי ג'ורדי. בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-4 מיליון השמעות. את הוידאו קליפ המלא של השיר שצולם בגיאורגיה בהשתתפות הדוגמנית אירה אלבין, ביים לירן סגל וצילם איתן שריד, העלה אליעד לערוץ היוטיוב שלו ב-11 ביוני 2019. נכון למרץ 2021, מונה הצפיות של הקליפ עומד על כ-30 מיליון צפיות. סרטון השיר "מסע" באתר יוטיוב יוסי חרסונסקי, יוסי חרסונסקי, מסע, באתר יוסמיוזיק, ‏יוני, 2019 "מסע" של אליעד הוא שיר השנה של גלגלצ: תוצאות המצעד השנתי, באתר וואלה, 26 בספטמבר 2019 מסע, נבדק ב-2019-07-22 אליעד - מסע | Eliad - Journey|url=https://www.youtube.com/watch?v=zRIn7W-kXhs%7Cdate=2019-06-10%7Caccessdate=2019-07-22%7Clast=OfficialEliad רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
מפרץ הוואכט

מפרץ הוֹוַאכְט (בגרמנית: Hohwachter Bucht) הוא מפרץ רחב במחוז אוסטהולשטיין, במדינת שלזוויג-הולשטיין שבגרמניה על קו חוף הים הבלטי, שנקרא על שם הכפר ואתר הנופש הימי הוואכט. העיירה הגדולה הקרובה ביותר היא אולדנבורג בהולשטיין (Oldenburg in Holstein), כ-5 ק”מ בפנים היבשת. מספר שמורות טבע משתרעות לחופי המפרץ, ויש אזור אימונים צבאי לאורך חופו המזרחי. בחוף המערבי, כקילומטר צפונית לברנסדורף (Behrensdorf), ניצב מגדלור ניולאנד בן התשעים, שמשמש כסימן אזהרה בידי מתקני האימונים הצבאיים. מדיה וקבצים בנושא מפרץ הוואכט בוויקישיתוף Leuchtturm Neuland at www.wsv.de. ערך זה הוא קצרמר בנושא גאוגרפיה של גרמניה ובנושא מפרצים. אתם מוזמנים לתרום לוויקיפדיה ולהרחיב אותו.
אריק בישוף

אריק בישוף (באנגלית: Eric Bischoff; נולד ב-27 במאי 1955) הוא יזם עסקי אמריקאי, מפיק טלוויזיה, בעל תפקידים אחראיים בהיאבקות מקצועית, מנחה פודקאסט ואישיות טלוויזיונית. כיום הוא מופיע בארגון ההיאבקות WWE, שבו הוא משמש כמפיק בפועל של התוכנית סמאקדאון. הוא ידוע בעיקר כמפיק בפועל והנשיא של WCW, ולאחר מכן כג'נרל מנג'ר של תוכנית הדגל של ה-WWE,‏ Raw. בישוף עבד כמפיק בפועל של הארגון Total Nonstop Action Wrestling‏ (TNA). לבישוף יש רקע בטאקוונדו. במהלך השנים הוא הופיע כמתאבק בזירה וכמו כן כיהן כאלוף ההארדקור של WCW. בישוף כתב אוטוביוגרפיה בשם Controversy Creates Cash, ששוחררה בשנת 2006. נשוי ללורי בישוף, וביחד יש להם בן בשם גארט ובת בשם מונטנה. גארט הוא מתאבק מקצועי אשר ערך את הופעת הבכורה שלו ב-7 בנובמבר 2010 בשם הבמה ג'קסון ג'יימס כשופט באירוע נקודת מפנה של TNA. לאחר מכן, הוא הפך למתאבק, שהתאבק תחת שמו האמיתי. ב-27 ביולי 2016, בישוף עלה לאוויר עם תוכנית הפודקאסט שלו, Bischoff on Wrestling, ברדיו של MLW. ב-17 באוקטובר 2017, הוא הפסיק להנחות את התוכנית עקב בעיות תקציביות. באפריל 2018, בישוף חזר לעסקי הפודקאסט עם תוכנית הפודקאסט Weeks with Eric Bischoff ‏83 לצד המנחה המשני, קונראד תומפסון. הישגים במגזין ההיאבקות Pro Wrestling Illustrated - PWI פיוד השנה (1996) - נגד וינס מקמהן פיוד השנה (2002) - נגד סטפני מקמהן הישגים בארגון ההיאבקות World Championship Wrestling - WCW אליפות ההארדקור של WCW (פעם אחת) הישגים בארגון ההיאבקות World Wrestling Entertainment – WWE חבר היכל התהילה (2021) הישגים במגזין ההיאבקות Wrestling Observer Newsletter - WON האישיות הלא מתאבקת הטובה ביותר (2005) מדיה וקבצים בנושא אריק בישוף בוויקישיתוף אתר האינטרנט הרשמי של אריק בישוף (באנגלית) אריק בישוף, ברשת החברתית אקס (טוויטר) אריק בישוף, באתר WWE.com להיאבקות מקצועית אריק בישוף, באתר Online World of Wrestling